Rüegsau
Rüegsou (amtlech Rüegsau) isch e politischi Gmeind im Verwautigschreis Ämmitau im Kanton Bärn, Schwyz.

Geografi 
Rüegsou ligt im ungere Ämmitau un umfasst d Dörfer Rüegsou, Rüegsbach u Rüegsouschache. D Gmeindsflächi bsteit us 67,9 % langwirtschaftlecher Flächi, 23,7 % Waud, 7,9 % Sidligsflächi u 0,5 % süschtigi Flächi.

Gschicht 
Rüegsou isch zum erschte Mal gnennt worde im Jahr 1139 aus Ruxow, 1229 Ruchisowe. Bis zum 31. Dezämber 2009 het d Gmeind zum Bezirk Trachsuwaud ghört.

Ywohner 
Quäuue: Bundesamt für Statistik 2005

Dr Uusländeraateil isch 2010 bi 4,6 % gläge.

Religion 
86,1 % vo de Ywohner si evangelisch-reformiert, 5,2 % si römisch-katholisch (Stang 2000).

Politik 
Bi de Nationauraatswahle 2011 het s das Ergebnis ggää: BDP 22,1 %, CVP 1,2 %, EVP 7,1 %, FDP 5,8 %. GLP 2,3 %, GP 4,4 %, SP 11,1 %, SVP 34,7 %, Suschtigi 11,3 %.

Gmeindspresidänt vo Rüegsou isch dr Fritz Rüfenacht (Stang 2013).

Wirtschaft 
D Arbetslosigkeit isch im Jahr 2011 bi 1,3 % gläge.

Sprach u Dialäkt 
Bir Vouchszeuuig 2000 hei vo de 2935 Ywohner 97,5 % Dütsch aus Houptsprach aaggää, 0,4 % Französisch u 0,4 % Italienisch.

Dr Dialäkt vo Rüegsou ghört zum Hochalemannisch.

Literatur 
 Walter Laedrach: Die Brücke von Rüegsau, 1926
 Hans Würgler: Heimatkunde von Rüegsau, 1965

Weblink 

 www.ruegsau.ch

Fuessnote 

Ort (Kanton Bärn)
Ämmitau